Mitjançant el Reial decret 1598/2010, de 26 de novembre, de traspàs a la Generalitat de Catalunya de les funcions de l'Administració General de l'Estat corresponents als serveis ferroviaris regionals de transport de viatgers sobre la xarxa d'ample ibèric de la xarxa ferroviària d'interès general, es va aprovar l'Acord de la Comissió Mixta prevista a la disposició transitòria segona de l'Estatut d'autonomia de Catalunya, de 17 de novembre de 2010, pel qual es traspassen a la Generalitat de Catalunya les funcions de l'Administració General de l'Estat corresponents als serveis ferroviaris regionals esmentats.
Entre les funcions assumides per la Generalitat de Catalunya com a conseqüència de l'Acord citat es troba determinar les tarifes i els preus aplicables al servei.
Mitjançant l'Ordre TES/371/2011, de 22 de desembre, sobre revisió dels preus aplicables a determinats serveis ferroviaris regionals (DOGC núm. 6034, de 29.12.2011), es van fixar, en la forma i les quanties especificades en el seu annex, els preus aplicables per a l'any 2012 als serveis ferroviaris regionals de transport de viatgers actualment gestionats per Renfe-Operadora.
L'homogeneïtzació de les prestacions i condicions d'utilització de la gamma de títols dels serveis ferroviaris regionals de transport de viatgers establerta a l'Ordre esmentada va comportar l'eliminació de títols propis amb viatges il·limitats.
En aquest moment, i per tal de potenciar l'ús més intensiu d'aquest mitjà de transport ferroviari, s'ha considerat necessària la creació d'un nou títol de transport consistent en un abonament de vigència trimestral i vàlid per a un número il·limitat de viatges.
D'altra banda, la modificació dels tipus impositius de l'impost sobre el valor afegit que ha estat realitzada, amb efectes des de l'1 de setembre de 2012, per l'article 23 del Reial decret-llei 20/2012, de 13 de juliol, de mesures per garantir l'estabilitat pressupostària i de foment de la competitivitat, i concretament, la modificació dels tipus impositius reduïts que han estat fixats en un 10 per cent, fa necessària l'actualització dels preus de tots el títols de transport propis de Renfe-Operadora, de caire regular, vigents als serveis regionals de Rodalies de Catalunya.
Per tot això exposat, ateses les competències de la Generalitat de Catalunya en relació amb els serveis ferroviaris esmentats,
1.1 Es crea un abonament trimestral per als serveis ferroviaris regionals de transport de viatgers actualment gestionats per Renfe-Operadora, les característiques i preus del qual resten fixats en la forma i les quanties que s'especifiquen a l'annex 1 d'aquesta Ordre.
1.2 Aquest nou abonament té efectes des de l'1 d'agost de 2012.
Els preus aplicables a partir de l'1 de setembre de 2012 als serveis ferroviaris regionals de transport de viatgers actualment gestionats per Renfe-Operadora, resten fixats en la forma i les quanties que s'especifiquen a l'annex 2 d'aquesta Ordre.
Barcelona, 27 de juliol de 2012
Característiques i preus de l'Abonament Trimestral per als serveis ferroviaris regionals de transport de viatgers.
Validesa de 90 dies, des del dia n (data d'inici de validesa) fins el dia n+89, amb impressió de les dues dates en el títol de transport.
Aquest abonament es podrà adquirir fins a deu dies abans a la seva data d'inici de validesa.
Aquests preus regiran des de l'1 d'agost de 2012 i fins el 31 d'agost de 2012.
Preu dels títols de transport propis de Renfe-Operadora, de caire regular, vigents als serveis regionals de Rodalies de Catalunya a partir de l'1 de setembre de 2012
Bitllet senzill: títol de transport vàlid per realitzar un sol viatge.
Validesa: durant les dues hores següents a la seva expedició o per al tren especificat al bitllet.
Anada i tornada (dos viatges): el preu equival al de dos bitllets senzills.
Validesa: viatge d'anada durant les dues hores següents a la seva expedició o per al tren especificat al bitllet; el viatge de tornada serà vàlid fins a la finalització del servei regular l'endemà de la seva emissió.
Abonament 10 viatges (Bono 10 / Bono Exprés): abonament per a deu viatges senzills.
Aquest títol de transport no és nominatiu.
Pot ser utilitzat per més d'un viatger simultàniament, sempre que tots tinguin el mateix origen - destinació i s'efectuïn tantes cancel·lacions com viatgers s'acollin al mateix.
Validesa: vàlid durant seixanta dies, des del dia n fins al dia n+59.
Abonament mensual: s'emet de data a data per a dos viatges diaris (un d'anada i un altre de tornada).
Validesa: vàlid durant 30 dies, des del dia n (data d'inici de la validesa), fins al dia n+29.
Abonament trimestral: s'emet de data a data per a un número de viatges il·limitat.
Validesa de 90 dies, des del dia n (data d'inici de validesa) fins al dia n+89.
Preus nominals dels diferents títols de transport dels serveis regionals de Rodalies de Catalunya que regiran a partir de l'1 de setembre de 2012